২৩ ফেব্রুয়ারি, ২০১৫, সোমবার রাজধানীর কৃষিবিদ ইনস্টিটিউট অব বাংলাদেশ মিলনায়তনে নিজের লেখা বইয়ের অনূদিত সংস্করণ ‘ভারত: উন্নয়ন ও বঞ্চনা’-এর প্রকাশনা উৎসব উপলক্ষে আয়োজিত অনুষ্ঠানে আম জনতার একজন হিসেবে উপস্থিত থাকার, অংশ নেওয়ার সুযোগ হয়েছিলো আমার। রবি ঠাকুরকে খুব মনে পড়ছিলো, ‘তুমি কেমন করে গান করো হে গুণি, আমি শুনি কেবল অবাক হয়ে শুনি।’ উল্লেখ করা অপ্রাসঙ্গিক হবে না, পৈতৃকসূত্রে মানিকগঞ্জের সন্তান অমর্ত্য সেনের নামটিও কিন্ত কবিগুরুর দেওয়া।